62023TJ1108_INF
Sentenza tal-Qorti Ġenerali (L-Ewwel Awla) tat‑2 ta’ April 2025 –Pumpyanskaya vs Il‑Kunsill
(Kawża T‑1108/23)
“Politika estera u ta’ sigurtà komuni – Miżuri restrittivi meħuda fir-rigward ta’ azzjonijiet li jdgħajfu jew jheddu l-integrità territorjali, is-sovranità jew l-indipendenza tal-Ukraina – Iffriżar ta’ fondi – Lista ta’ persuni, entitajiet u organi suġġetti għall-iffriżar ta’ fondi u ta’ riżorsi ekonomiċi – Isem ir-rikorrent miżmum fil-lista – Artikolu 2(1) in fine tad-Deċiżjoni 2014/145/PESK – Kunċett ta’ ‘vantaġġ miksub minn negozjant ewlieni li jopera fir-Russja’ – Artikolu 2(1)(g) tad-Deċiżjoni 2014/145 – Artikolu 3(1)(g) tar-Regolament (UE) Nru 269/2014 – Żball ta’ evalwazzjoni”
1.
L-Unjoni Ewropea – Stħarriġ ġudizzjarju tal-legalità tal-atti tal-istituzzjonijiet – Miżuri restrittivi meħuda fid-dawl tas-sitwazzjoni fl-Ukraina – Portata tal-istħarriġ – Prova tal-fondatezza tal-miżura – Obbligu li l-awtorità kompetenti tal-Unjoni tistabbilixxi, fil-każ ta’ kontestazzjoni, il-fondatezza tal-motivi invokati kontra l-persuni jew l-entitajiet ikkonċernati – Inklużjoni fil-listi bbażata fuq assjem ta’ indizji preċiżi, konkreti u konkordanti – Assenza – Żball ta’ evalwazzjoni
(Karta tad-Drittijiet Fundamentali tal-Unjoni Ewropea, Artikolu 47; Deċiżjoni tal-Kunsill 2014/145/PESK, kif emendata bid-Deċiżjonijiet (PESK) 2023/1767, (PESK) 2024/847 u (PESK) 2024/2456; Regolamenti tal-Kunsill Nru 269/2014, 2023/1765, 2024/849 u 2024/2455)
(ara l-punti 29 sa 32, u 47 sa 55)
2.
Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Kriterji għall-adozzjoni tal-miżuri restrittivi – Negozjanti ewlenin li jeżerċitaw attivitajiet fir-Russja u membri tal-familja immedjata tagħhom jew persuni fiżiċi oħra li jiksbu vantaġġ minnhom – Sentenza li annullat il-miżuri restrittivi li jikkonċernaw negozjant ta’ influwenza – Portata – Annullament tal-miżuri restrittivi li jikkonċernaw il-membri tal-familja immedjata tagħhom
(Deċiżjoni tal-Kunsill 2014/145/PESK, kif emendata bid-Deċiżjonijiet (PESK) 2023/1094, (PESK) 2023/1767, (PESK) 2024/847 u (PESK) 2024/2456, Artikolu 2(1)(g); Regolamenti tal-Kunsill Nru 269/2014, Artikolu 3(1)(g), 2023/1089, 2023/1765, 2024/849 u 2024/2455)
(ara l-punti 38 u 42 sa 55 u d-dispożittiv 1)
Dispożittiv
1)
Id-Deċiżjoni tal-Kunsill (PESK) 2023/1767 tat‑13 ta’ Settembru 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna, ir-Regolament ta’ Implimentazzjoni tal-Kunsill (UE) 2023/1765 tat‑13 ta’ Settembru 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna, id-Deċiżjoni tal-Kunsill (PESK) 2024/847 tat‑12 ta’ Marzu 2024 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna, ir-Regolament ta’ Implimentazzjoni tal-Kunsill (UE) 2024/849 tat‑12 ta’ Marzu 2024 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna, id-Deċiżjoni tal-Kunsill (PESK) 2024/2456 tat‑12 ta’ Settembru 2024 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna u r-Regolament ta’ Implimentazzjoni tal-Kunsill (UE) 2024/2455 tat‑12 ta’ Settembru 2024 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna huma annullati, sa fejn isem Galina Evgenyevna Pumpyanskaya nżamm fil-lista ta’ persuni, entitajiet u organi li għalihom japplikaw dawn il-miżuri restrittivi.
2)
Il-Kunsill tal-Unjoni Ewropea huwa kkundannat għall-ispejjeż tiegħu stess, kif ukoll għal dawk ta’ G. E. Pumpyanskaya.